ปรับรุ่นยกเหล็ก ระดับโลก-โอลิมปิก ให้โควตาแต่ละชาติ มากสุดชาย 4 หญิง 4
สหพันธ์ยกน้ำหนักนานาชาติลงมติปรับรุ่น การแข่งขันยกน้ำหนักในการแข่งขันรายการระดับนานาชาติและมหกรรมกีฬาโอลิมปิกเกมส์ โดยระดับนานาชาติ อาทิ รายการชิงชนะเลิศแห่งโลก ปรับเพิ่มจากเดิมประเภทชาย 8 รุ่น และหญิง 8 รุ่น เป็นชาย 10 รุ่น และหญิง 10 รุ่น ขณะที่โอลิมปิกเกมส์ ปรับพิกัดจากเดิม เหลือชาย 7 รุ่น และหญิง 7 รุ่น พร้อมกำหนดโควตาให้แต่ละประเทศผ่านเข้ารอบสุดท้าย มากที่สุดเป็นชาย 4 ที่นั่งและหญิง 4 ที่นั่ง,วันที่ 7 ก.ค.61 เสธ.ยอด พล.ต.อินทรัตน์ ยอดบางเตย นายกกิตติมศักดิ์สมาคมกีฬายกน้ำหนักสมัครเล่นแห่งประเทศไทย ในฐานะรองประธานสหพันธ์ ยกน้ำหนักนานาชาติ (ไอดับเบิลยูเอฟ) คนที่ 1 เปิดเผยว่า ในการประชุมไอดับเบิลยูเอฟที่กรุงทาชเคนต์ ประเทศอุซเบกิสถาน ได้มีมติปรับเปลี่ยนรุ่นและพิกัดในการแข่งขันยกน้ำหนักรายการระดับนานาชาติ และมหกรรมกีฬาโอลิมปิกเกมส์ โดยระดับนานาชาติ อาทิ ยกน้ำหนักชิงชนะเลิศแห่งโลก, ยกน้ำหนักชิงชนะเลิศของแต่ละทวีป เป็นต้น จากเดิมประเภทชาย มี 8 รุ่น และประเภทหญิง 8 รุ่น จะปรับเพิ่มเป็นประเภทชาย 10 รุ่น ดังนี้ รุ่น 55 กก., รุ่น 61 กก., รุ่น 67 กก., รุ่น 73 กก., รุ่น 81 กก., รุ่น 89 กก., รุ่น 96 กก., รุ่น 102 กก., รุ่น 109 กก. และรุ่นมากกว่า 109 กก. ส่วนประเภทหญิง 10 รุ่น ดังนี้ รุ่น 45 กก., รุ่น 49 กก., รุ่น 55 กก., รุ่น 59 กก., รุ่น 64 กก., รุ่น 71 กก., รุ่น 76 กก., รุ่น 81 กก., รุ่น 87 กก. และรุ่นมากกว่า 87 กก.,ขณะที่มหกรรมโอลิมปิกเกมส์ จากเดิมประเภทชาย 8 รุ่น ลดเหลือ 7 รุ่น ดังนี้ รุ่น 61 กก., รุ่น 67 กก., รุ่น 73 กก., รุ่น 81 กก., รุ่น 96 กก., รุ่น 109 กก. และรุ่นมากกว่า 109 กก. ส่วนประเภทหญิงยังคงเหลือ 7 รุ่นเท่าเดิม แต่ปรับพิกัดน้ำหนักดังนี้ รุ่น 49 กก., รุ่น 55 กก., รุ่น 59 กก., รุ่น 64 กก., รุ่น 76 กก., รุ่น 87 กก. และรุ่นมากกว่า 87 กก. โดยแต่ละชาติจะได้โควตาผ่านเข้ารอบสุดท้ายมากที่สุดประเภทชาย 4 คน จากเดิมชาย 6 ที่นั่ง และประเภทหญิง 4 คนเท่าเดิม,ด้านประเภทยุวชนจากเดิมประเภทชายมี 8 รุ่น และประเภทหญิง 8 รุ่น จะปรับเพิ่มเป็นประเภทชาย 10 รุ่น ดังนี้ รุ่น 49 กก., รุ่น 55 กก., รุ่น 61 กก., รุ่น 67 กก., รุ่น 73 กก., รุ่น 81 กก., รุ่น 89 กก., รุ่น 96 กก., รุ่น 102 กก. และรุ่นมากกว่า 102 กก. ส่วนประเภทหญิง 10 รุ่น ดังนี้ รุ่น 40 กก., รุ่น 45 กก., รุ่น 49 กก., รุ่น 55 กก., รุ่น 59 กก., รุ่น 64 กก., รุ่น 71 กก., รุ่น 76 กก., รุ่น 81 กก. และรุ่นมากกว่า 81 กก.,พล.ต.อินทรัตน์กล่าวต่อว่า บรรยากาศการประชุมครั้งนี้เป็นไปอย่างเคร่งเครียด เนื่องจากคณะกรรมการฯจากทวีปเอเชียต้องการบรรจุรุ่นเล็ก ขณะที่ คณะกรรมการฯจากทวีปยุโรปต้องการบรรจุรุ่นใหญ่ เนื่องจากมีนักกีฬาความหวังแตกต่างกัน อย่างไรก็ตาม ทุกฝ่ายได้คำนึงถึงหลักการและเหตุผลที่เหมาะสมเป็นสำคัญ จึงได้ปรับเปลี่ยนรุ่นใหม่ตามรายละเอียดดังกล่าว ดังนั้นนักกีฬาที่สามารถคว้าเหรียญทองในการแข่งขันยกน้ำหนักชิงชนะเลิศแห่งโลก ประจำปี 2561 ที่กรุงอาชกาบัต ประเทศเติร์กเมนิสถาน เดือน พ.ย.นี้ จะถูกบันทึกเป็นสถิติโลกใหม่ทันที โดยเวทีดังกล่าวจะเป็นรายการสะสมคะแนนเพื่อคว้าสิทธิ์ไปแข่งขันโอลิมปิกเกมส์ ค.ศ.2020 ด้วย,ด้านจอมพลังเยาวชนไทยพร้อมลงแข่งขันรายการยกน้ำหนักเยาวชนชิงชนะเลิศแห่งโลก ประจำปี 2561 ที่กรุงทาชเคนต์ ประเทศอุซเบกิสถาน ประเดิมวันแรกวันที่ 7 ก.ค. รุ่น 48 กก. หญิง จิราพรรณ นันทวงษ์ และโชติมา บัวจัตุรัส เวลาไทย 18.30 น. และรุ่น 56 กก. ชาย ธาดา สมบูรณ์อ้วน เวลาไทย 21.00 น. จากนั้นวันที่ 8 ก.ค. รุ่น 62 กก. ชาย กลุ่มบี เอกรัตน์ ราชรักษ์ เวลาไทย 16.00 น., รุ่น 53 กก.หญิง กลุ่มเอ สุรจนา คำเบ้า เวลาไทย 18.30 น. และรุ่น 62 กก.ชาย กลุ่มเอ ปฏิภาณ บุบผามาลา เวลาไทย 21.00 น.
สหพันธ์ยกน้ำหนักนานาชาติลงมติปรับรุ่น การแข่งขันยกน้ำหนักในการแข่งขันรายการระดับนานาชาติและมหกรรมกีฬา โอลิมปิกเกมส์ โดยระดับนานาชาติ อาทิ รายการชิงชนะเลิศแห่งโลก
เสธ.ยอด,พล.ต.อินทรัตน์ ยอดบางเตย,สมาคมกีฬายกน้ำหนักสมัครเล่นแห่งประเทศไท,โอลิมปิกเกมส์